अखिलेश यादव ने लोकसभा से इस्तीफा दिया, करहल विधानसभा से रहेंगे विधायक
समाजवादी पार्टी के अध्यक्ष अखिलेश यादव ने लोकसभा से इस्तीफा दे दिया है। अखिलेश ने रामगोपाल यादव के साथ जाकर लोकसभा स्पीकर ओम बिड़ला से मुलाकात की और इस्तीफा सौंपा।
समाजवादी पार्टी के अध्यक्ष अखिलेश यादव ने लोकसभा से इस्तीफा दे दिया है। अखिलेश ने रामगोपाल यादव के साथ जाकर लोकसभा स्पीकर ओम बिड़ला से मुलाकात की और इस्तीफा सौंपा। गौरतलब है कि हाल ही में विधानसभा चुनाव में अखिलेश यादव ने करहल विधानसभा से जीत हासिल की थी। अब लोकसभा से इस्तीफा देने के बाद साफ हो गया है कि वह करहल विधानसभा से विधायक बने रहेंगे। बता दें, उत्तर प्रदेश में हाल ही में हुए चुनाव में बीजेपी गठबंधन को 273 सीटें मिली थीं। जबकि सपा गठबंधन सिर्फ 125 सीटों पर ही निपट गया था। कांग्रेस को 2 सीटों पर जीत मिली थी। दिल्ली में कई दिनों से यूपी की अगली सरकार को लेकर मंथन चल रहा था। यूपी के मुख्यमंत्री योगी आदित्यनाथ भी दिल्ली आए हुए थे। जानकारी के मुताबिक, योगी आदित्यनाथ 25 मार्च को मुख्यमंत्री पद की शपथ लेंगे।